- Վատ, շատ վատ շրջան է: Պատրաստվիր, որ ավելի վատ է լինելու,- մրթմրթաց Գրիգոր էֆենդին, երբ հանդիպեց վարսավիրին:- Նախ հայ տղամարդկանց տարան բանակ, ասացին' հավասարություն է, քանի որ բոլորս օսմանցի ենք, մուսուլմաններն ու ոչ մուսուլմանները թող միասին խրամատ փորեն, միասին պատերազմեն: Հետո, ասես թշնամին ոչ թե դրսից է, այլ ներսից, կարծես մենք ենք թշնամին, բոլոր հայերի ձեռքից վերցրին զենքերը: Հետո էլ սկսեցին հայ տղամարդկանց բանվորական գումարտակներում հավաքել: Հիմա էլ, ընկե՜րս, տխուր պատմություններ են պտտվում... ոմանք էլ ասում են, որ ավելի վատ օրեր են գալու: